Lehman Brothers
Lehman Brothers Holdings Inc. buvo vienas iš didžiausių JAV investicinių bankų. Broliai Emanuel ir Mayer Lehman'ai atvykę iš Vokietijos 1850 m. įsteigė banką. 2006 m. banke dirbo apie 23 tūkst. darbuotojų, metinis pelnas buvo 4 mlrd. dolerių. 2008 m. rugsėjo 15 d. bankas kreipėsi į teismą dėl bankroto paskelbimo. „Lehman Brothers“ skola siekė 613 mlrd. dolerių. Tai didžiausias bankrotas JAV istorijoje, tapęs 2008 m. pasaulio ekonominės krizės ryškiu akcentu. 1936-1943 m. banko viceprezidentu buvo Lietuvos žydų kilmės ekonomistas Alexander Sachs.